Missatge: A UN HOTEL DEL MONTSENY El PSC convida Carod a les jornades de convivència Carod amb Montilla durant una compareixença al Parlament El PSC organitza, almenys una vegada a l'any, unes jornades de convivència del seu grup al Parlament. És una trobada tancada, sempre fora de la ciutat de Barcelona, destinada a fixar estratègies. Però encara que es tracti d'una reunió interna de partit, en el cas de la prevista per a aquest mes de setembre s'ha fet una excepció, ja que tindrà un convidat especial: el vicepresident de la Generalitat i líder d'Esquerra, Josep-Lluís Carod-Rovira. Els 37 diputats socialistes es reuniran el 19 i 20 de setembre en un hotel del Montseny. Carod, juntament amb la vicepresidenta del PSC, Manuela de Madre, participarà en la inauguració de les jornades, que l'endemà clausurarà el primer secretari dels socialistes, José Montilla. El líder dels republicans serà l'encarregat d'explicar als diputats del PSC els principals eixos de l'acció de govern del tripartit. La participació de Carod en aquesta trobada, més enllà de la cortesia d'acceptar la invitació, es pot interpretar com una mostra de la bona relació que el dirigent d'Esquerra manté amb la cúpula dels socialistes i, sobretot, amb José Montilla. La reunió se celebrarà just una setmana abans que comenci el debat de política general. e-noticies
Emocions: no emotion

Resposta: Això serà com les colònies de l'escola primària. Es comenta que en Carod ha acceptat la invitació de bon grat però amb la condició de compartir llitera amb en Montilla, això si, en Montilla com a rang superior ocuparà el llit de dalt mentre que en Carod haurà de dormir a sota.
Emocions: distrust, anger, joy